The Gilded Age (TV-serie)

***The Gilded Age*** er en TV-serie fra 2022 produsert av det amerikanske medieselskapet HBO. Manus er skrevet av *[[Downton Abbey]]*-forfatteren Julian Fellowes som også er skaper av serien. *The Gilded Age* er et historisk kostymedrama som handler om etablerte og nyrike herskap og deres tjenere i et sosietetsmiljø i New York City i 1880-åra. Seriens første sesong er på ni episoder og hadde premiere 25. januar 2022 på strømmekanalen HBO Max med én ny episode i uka. Sesong 2 hadde premiere 29.&nbsp;oktober 2023. I desember 2023 kunngjorde HBO at det vil bli laget en tredje sesong; og i august 2024 at sesong 3 vil ha premiere i 2025.

## Tittelen
Tittelen *The Gilded Age* («den forgylte tidsalder») er kallenavn på USAs «gullalder» i tiårene etter den amerikanske borgerkrigen, en epoke preget av industrialisering og velstandsvekst med urbanisering,  innvandring, korrupsjon og styrtrike «røverbaroner», særlig i nord og vest.

## Handling
Serien starter i 1882. Den nyrike familien Russell har flyttet inn i sitt nybygde palé tvers over gaten for familien Van Rhijn/Brook, som tilhører den veletablerte overklassen i New York City – det vil si kretsen med «gamle penger». Den naive, unge Marian Brook ankommer storbyen og flytter inn hos sine tanter, Agnes Van Rhijn og Ada Brook. Møtet med New York-sosieteten og forventningene til hva man «gjør» og «ikke gjør» byr på mange utfordringer for Marian, som også får erfare at selv forelskelse og kjærlighet forventes å underkastes de etablerte konvensjonene. Rollefigurene i serien tilhører ulike samfunnslag; i tillegg til den hvite New York-sosieteten møter seerne tjenestefolkene som jobber for dem, men også representanter for den afrikansk-amerikanske eliten og tjenerne deres.

## Sesong 2
I februar 2022 ble det inngått kontrakt om en ny sesong av den populære underholdningsserien.

## Skuespillere og rollefigurer
### Hovedroller

#### Familien Brook/van Rijn og deres husholdning
*Christine Baranski – Agnes van Rhijn (née Brook), en stolt og sta sosietetskvinne som er Marians tante og som eier herskapshuset der Marian får sitt nye hjem
* Cynthia Nixon – Ada Brook, Agnes' ugifte søster som ikke har egne penger og derfor bor hos Agnes
* Louisa Jacobson – Marian Brook, datter av Agnes' og Adas bror; en ung kvinne av «god familie» som har blitt stående på bar bakke etter at faren døde; hun er derfor nødt til å flytte inn hos farens søstre, som hun aldri har møtt før
*Denée Benton – Peggy Scott, en ung, velutdannet afrikansk-amerikansk kvinne som vil bli journalist og forfatter, og blir ansatt som Agnes van Rijns sekretær
* Blake Ritson – Oscar van Rhijn, sønn av Agnes, Marians fetter, som har satt seg som mål å gifte seg rikt slik at han kan opprettholde sin dekadente livsstil
* Simon Jones – Bannister, butler i Van Rhijns/Brook-husholdningen

#### Familien Russell og deres husholdning
*Carrie Coon – Bertha Russell, som er fast bestemt på å bruke sin formue og posisjon til å erobre en plass for seg og sin familie i den rigide og konservative New York-sosieteten som forakter nyrike mennesker, slik som ekteparet Russell
* Morgan Spector – George Russell, Berthas ektemann og en «self-made» industrimagnat som ikke nøler med å tvinge viljen sin gjennom når han møter motstand
* Taissa Farmiga – Gladys Russell, en uskyldig ungpike som er utålmodig etter å tre inn i voksenlivet
* Harry Richardson – Larry Russell, en ung mann som nylig er uteksaminert fra Harvard University, og nå ønsker å finne sin egen vei gjennom livet i stedet for å tre inn i farens firma som farens «kronprins»
* Jack Gilpin – Church, butler hos Russell-familien

#### Andre
* Thomas Cocquerel – Tom Raikes, en ung sørstatsadvokat som blir kjent med Marian da han skal gjøre opp boet etter hennes far

## Referanser


## Eksterne lenker
*